@Poul Møller Andersen:

Vi betaler 61 mio for 60 MWh for el leveret i den dyreste tid på el-døgnet.

Dette er jo i bedste fald et meget svagt argument!

Ja - solcellerne producerer i den halvdel af døgnet, hvor elprisen er højest - men de producerer også i den halvdel af året, hvor elprisen er lavest.

Resultatet kan med tydelighed ses her.

I de tre vintermåneder, hvor systemprisen var 22,5 øre/kWh i snit, ydede solcellerne kun godt 1/10 af hvad de ydede den efterfølgende sommer, hvor systemprisen kun var 9,2 øre/kWh i snit!

Solcellerne leverer el på den årstid, hvor der typisk er rigeligt el i udbud og samtidig lav efterspørgsel.

Flere solceller i Norden gør naturligvis ikke denne ubalance mindre!

Om de så leverer om dagen eller natten, er jo flintrende ligegyldigt, når Norske vandkraftværker ingen problemer har med at øge produktionen på en sommerdag.

Jeg har absolut ingen problemer med at betale nordmændene de 5 øre/kWh ekstra for strøm om dagen, frem for at skulle betale 102 øre/kWh, bare for at solcellestrømmen kan presse sommer-dagsprisen endnu længere ned.

Desuden leverer vindmøller også mest strøm om dagen. .

Og efter 10 år overgår anlægget til afregning på markedspriser.

Ja - men hvis solcelleudbygningen fortsætter som du tydeligvis ønsker - eller som den ville have fortsat under den tidligere solcelleordning, hvilken markedspris ville det så ende med, på den årstid hvor solcellerne producerer?

Mon ikke solcelle-investorer er ved at have indset, at med en stigende solcellekapacitet i Norden, så bliver markedsprisen om sommeren så lav, at støtteordningen alene skal kunne forrente stort set hele anlægget, da markedsprisen knapt nok vil kunne betale vedligeholdet? .

Solceller indgår sammen med vind i vores overgang til forureningsfri vedvarende energi. Det koster penge Ligesom veje og broer Takket være bagstræberiske økonomer er det ved at kuldsejle De fleste danske solcelle firmaer lukkede ned da den gamle solcelle ordning blev væltet i dec. 2012 og den nye ordning lavde totalstop for private taganlæg. Derfor ser vi nu tyske aktører. Danmark får ikke viden og beskæftigelse i omstillingen til vedvarende energi takket være snævertsynede egoister, økonomer og politikere.

Nådada - synes du måske ikke det går meget godt med vindmøllerne? ... som bestemt ikke er overladt til undenlandske aktører, men snarere danske aktører, som fører an både i Danmark og udlandet.

Det værste der kan ske, er at solcellerne bliver oversubsidieret i en sådan grad, at de ødelægger de sidste rester af afsætningsmuligheder om sommeren, for de energikilder, som leverer den oftest langt knappere og langt mere efterspurgte energi om vinteren.

Den dag ingen vil investere i vindmøller, fordi den 1/3 af strømmen, som de leverer gennem sommerhalvåret, er blevet nærmest usælgelig, pga et overudbud fra solceller, så er vi jo nødt til også at oversubsidiere vindmøllerne, for at kunne få den forureningsfri vedvarende energi vi behøver om vinteren!

Altså at oversubsidiere vindmøller, som resultat af at vi oversubsidierer solceller!

Energistyrelsen har i sine scenarier beregnet at den gunstigste omstilling til et fossilfrit energisystem, inkluderer 70-80% vindenergi og ca 4 % solceller - og faktisk gør det ingen nævneværdig forskel på resultatet om solcelleandelen er 0 eller 4%.

Det haster m.a.o. overhovedet ikke med at få installeret flere solceller, og da solceller aldrig bliver nogen betydelig dansk eksportvare, så har vi overhovedet intet formål med at støtte dem, udover i det omfang vi behøver strømmen fra dem.

Vi bør derfor hurtigst muligt bringe solcellestøtten ned på et niveau, der svarer til det vi betaler for landmøller - som pt er. 25 øre/kWh + markedsprisen i de første 6-8 år.

Så kan markedsprisen jo medvirke til at bestemme hvor stor en solcelleandel vi skal ende med at have i Danmark, når solceller engang er blevet så billige at de kan konkurrere på lige fod med landvindmøller.